Վրացական ԽՍՀ դրոշ

**Վրաստանի ԽՍՀ դրոշ** (), զինանշանի և օրհներգի հետ մեկտեղ՝ Վրաստանի ԽՍՀ հանրապետական խորհրդանիշն է։ Գոյություն է ունեցել մինչև 1990 թվականը, երբ երկրում վերադարձվել է Վրաստանի Դեմոկրատական Հանրապետության դրոշը։

## Պատմություն
մինի|Վրաստանի Խորհրդային Սոցիալիստական Հանրապետության դրոշ (1921-1922 թվականներ)
մինի|Վրաստանի ԽՍՀ դրոշ (1922-1937 թվականներ)
1921 թվականի փետրվարի 18-ին Կոմունիստական կուսակցության (բոլշևիկների) Հեղափոխական կոմիտեն (Ռևկոմ) հռչակել է Վրաստանի Սոցիալիստական Խորհրդային Հանրապետության (ՎՍԽՀ) ստեղծումը։ 1921 թվականի մայիսի 20-ին Ռևկոմն ընդունել է Վրաստանի Խորհրդային Սոցիալիստական Հանրապետության զինանշանի և դրոշի մասին դեկրետը:Հաստատել Վրաստանի Սոցիալիստական Խորհրդային Հանրապետության դրոշը հետևյալ նմուշի. ալ կարմիր գույնի դրոշ, նրա վերևի ձախ անկյունի քառակուսում, որի կողմերը հավասար են դրոշի ամբողջ երկարության մեկ քառորդին, տեղադրված է «Վ.Ս.Խ.Հ.» գրությունը։Հապավումը կատարվել է ոչ թե ռուսերեն, այլ վրացերեն լեզվով: 1937 թվականի փետրվարի 13-ին Խորհուրդների VIII համաՎրաստանի համագումարն ընդունել է Վրաստանի ԽՍՀ նոր Սահմանադրությունը (Հիմնական Օրենքը)։ Դրոշը նկարագրվել է 160-րդ հոդվածում:«Վրաստանի Խորհրդային Սոցիալիստական Հանրապետության պետական դրոշը բաղկացած է կարմիր գույնի դրոշից, նրա վերևի ձախ անկյունում, քառակուսում, որի կողմերը հավասար են դրոշի ամբողջ երկարության մեկ քառորդին, ոսկե տառերով վրացերենով գրված է «Վրաստանի ԽՍՀ»։»
մինի|Վրաստանի ԽՍՀ դրոշ (1937-1951 թվականներ)
1951 թվականի ապրիլի 11-ին Վրաստանի ԽՍՀ Գերագույն խորհրդի նախագահության որոշմամբ հաստատվել է նոր պետական դրոշ՝ Սևերիան Դավիդովիչ Մայսաշվիլիի նախագծով և նկարագրությամբ:«Վրաստանի Խորհրդային Սոցիալիստական Հանրապետության պետական դրոշը բաղկացած է կարմիր կտորից։ Լայնքի հարաբերությունը երկարությանը 1:2 է։ Վերին անկյունում, դրոշաձողի մոտ, կապույտ գույնի քառակուսի է, որի կողմը հավասար է դրոշի լայնքի կեսին։ Քառակուսու մեջտեղում շրջան է, որի շառավիղը հավասար է քառակուսու կողմի մեկ երրորդին։ Շրջանի մեջ մանգաղ և մուրճ են, նրանց վերևում՝ հնգաթև աստղ։ Շրջանից դեպի քառակուսու կողմերը տարածվում են 24 ճառագայթ։ Մանգաղը, մուրճը, աստղը և ճառագայթները կարմիր գույնի են։ Քառակուսու աջ կողմի մեջտեղից կապույտ գույնի շերտ է անցնում դրոշի ամբողջ երկարությամբ, քառակուսու կողմի մեկ երրորդ լայնությամբ»։Գույների պաշտոնական խորհրդանիշեր չեն սահմանվել։ Ոչ պաշտոնապես համարվել է, որ դրոշի կապույտ գույնը, որը խորհրդանշում է Սև ծովը, իսկ ճառագայթներով քառակուսին՝ Վրաստանի անամպ երկինքը։ 1981 թվականի հունիսի 18-ին Վրաստանի ԽՍՀ դրոշի մասին կանոնակարգով ավելացվել է դրոշի կառուցվածքի նկարագրությունը.«Մուրճն ու մանգաղը ներգծվում են քառակուսու մեջ, որի կողմը դրոշի լայնության մեկ վեցերորդն է, քառակուսին գտնվում է շրջանագծի կենտրոնում։ Մանգաղի սուր ծայրը գտնվում է քառակուսու վերին կողմի կեսին, մանգաղի և մուրճի բռնակները հենվում են քառակուսու ստորին անկյուններին։ Մուրճի երկարությունը բռնակի հետ կազմում է քառակուսու անկյունագծի երեք քառորդը։ Հնգաթև աստղը ներգծվում է շրջանագծի մեջ, որի տրամագիծը դրոշի լայնության մեկ տասնութերորդն է, որը շոշափում է քառակուսու վերին կողմը։ Մուրճը, մանգաղը և աստղը տեղադրված են քառակուսու ուղղահայաց առանցքի վրա։ Շրջանագծի յուրաքանչյուր ճառագայթ հավասար է շառավղի մեկ ութերորդին, ճառագայթները հավաքվում են շրջանագծի կենտրոնում»։1990 թվականի նոյեմբերի 14-ին Վրաստանի ԽՍՀ Գերագույն խորհուրդն ընդունել է Վրաստանի Հանրապետությունում անցումային շրջան հայտարարելու մասին Վրաստանի Հանրապետության օրենքը, որով փոփոխություններ կատարվեցին Վրաստանի ԽՍՀ Սահմանադրության մեջ (Հիմնական օրենք), այդ թվում՝ փոխվել է «Վրաստանի Խորհրդային Սոցիալիստական Հանրապետություն» անվանումը՝ դառնալով «Վրաստանի Հանրապետություն», չեղարկվեցին նրա զինանշանն ու դրոշը և վերականգնվել է Վրաստանի Դեմոկրատական Հանրապետության խորհրդանիշերը:

## Տես նաև
* Վրաստանի ԽՍՀ օրհներգ
* Վրաստանի դրոշ
* Վրաստանի զինանշան
* Վրաստանի հիմն

## Ծանոթագրություններ

## Արտաքն հղումներ
* Флаг Грузии
* Ранние версии флагов Грузии
* Вексиллография.ру

Կատեգորիա:Դրոշներ այբբենական կարգով
Կատեգորիա:Վրաստանի պատմություն
Կատեգորիա:Վրաստանի պետական խորհրդանիշեր
Կատեգորիա:Վրացական ԽՍՀ